Στα προηγούμενα επεισόδια...
Ήταν συναρπαστικά στο EPIC.
Μία από τις δύο ομάδες θα παίξει στις Θερινές Επιδείξεις.
Θα στείλουμε συνδυασμό ομάδων. Και Κυριαρχία και Πάπιες.
Είναι λουράκια απόδοσης. Παρακολουθούν δραστηριότητα, μυϊκή μάζα.
Τι άλλο μετρούν; Ούτε την ανθρωπιά ούτε την ψυχή.
-Άθλημα είναι. Παίζουμε για να νικήσουμε. -Δεν νικιέται το καλοκαίρι.
Η πίεση του μπαμπά μου
μ' έκανε να αποτύχω στον σπουδαιότερο αγώνα μου
και τώρα έχω θέμα με το σουτ.
Σ' έχω πιέσει πολύ. Συγγνώμη.
Πρέπει να γίνω καλύτερος.
-Το επαγγελματικό επίπεδο είναι υψηλό. -Εννοείτε ότι έχω ταβάνι;
Έφτασαν οι κορυφαίες καναδικές ομάδες στο Λος Άντζελες
για τις Θερινές Επιδείξεις. Θέλουν το ρόστερ μας.
Μας έδωσαν το ρόστερ του EPIC.
Έβαν Μόροου;
Πρέπει να σε διώξω.
Πλάκα μου κάνεις.
Είδες τους κυνηγούς ταλέντων που θα έρθουν;
-Απίστευτο. -Φοβερά κολέγια.
- USA Hockey. -Τέσσερις επαγγελματικές ομάδες.
Νιώθω ότι εκπληρώνω το πεπρωμένο μου που γράφτηκε πριν γεννηθώ.
Έτσι νιώθω όταν τελειώνω ένα δύσκολο Lego.
-Εδώ! Έλα. -Τι παίζουν;
Νομίζω χόκεϊ γλυκοπατάτας.
Μπλόκαρέ το.
Ναι! Αυτά είναι.
-Συνάντηση ομάδας. Τι λέει, Κουμπ; -"Τι λέει";
Είναι η τελευταία μας συνάντηση. Όλα τελειώνουν την Κυριακή.
-Επ' ευκαιρία, βάζεις μια υπογραφή εδώ; -Ναι, φυσικά.
Ευχαριστώ. Σοφ, υπογράφεις κι εσύ;
-Ναι. -Είμαι αμαρκάριστος.
Πώς βλέπεις τον Τζέις στις Επιδείξεις;
Έπαθε κοκομπλόκο την τελευταία φορά. Ελπίζω να είναι έτοιμος γι' αυτό.
Ναι. Αλλά μην γράψεις αυτά όταν υπογράφεις.
-Εντάξει. -Με κέφι.
Λοιπόν, ακούστε.
-Πάμε στις Θερινές Επιδείξεις. -Ναι!
Τόσο καιρό το περιμέναμε, σωστά;
Θα παίξουμε στις εγκαταστάσεις των Αναχάιμ Ντακς, που είναι ωραίο.
Έτσι όπως ενωθήκαμε όλοι μαζί, αποφάσισα
να παίξουμε με το όνομα Πάπιες.
-Τι; Ναι. -Ωραία!
Συνήθως παίζω με όνομα ζώου πιο ψηλά στην τροφική αλυσίδα, αλλά εντάξει.
Δέχομαι.
Ανυπομονούσα να κοουτσάρω αυτόν τον αγώνα,
αλλά φέτος θα μείνω στο παρασκήνιο.
Τα ηνία φέτος θα τα αναλάβει η κόουτς Άλεξ.
-Τι; -Θα είμαι εκεί ως μπαμπάς.
-Εντάξει. -Ναι, μαμά.
-Το 'χεις. -Εντάξει.
Αυτή κι αν ήταν έκπληξη.
Σοβαρά δεν θα είσαι ο προπονητής τους;
Ναι.
Έκανα πρόοδο με τον Τζέις
και νομίζω ότι με χρειάζεται ως μπαμπάς.
Δεν θέλω να το χαλάσω. Ούτε θέλω να τον πιέσω παραπάνω.
Είναι πραγματικά σπουδαίο. Σίγουρα ήταν δύσκολη απόφαση.
Μπα. Εύκολο ήταν.
Εντάξει, ήταν δύσκολο. Πολύ.
Και μισώ την καναδική ομάδα και θέλω απίστευτα να τους κερδίσω,
αλλά δεν ξέρω πώς να είμαι μπαμπάς σε αγώνα και θέλω τη βοήθειά σου.
Θέλεις να σου μάθω να είσαι μπαμπάς σε αγώνα;
-Ναι, σωστά. -Εύκολο. Πρώτον, φοράς χακί παντελόνι.
-Δεν έχω. -Δεν πειράζει.
Οι μπαμπάδες φοράνε ό,τι να 'ναι. Ρίχνουν κάτι πάνω τους.
Σαν να έχουν ξεράσει πάνω σου. Έχεις κάτι τέτοιο;
Έχω ένα φούτερ. Μπορώ να βάλω αυτό.
Τέτοια φοράνε οι μπαμπάδες.
Ναι, είσαι φανταστικός. Δεν παίζει.
Εντάξει. Το 'χω.
Είσαι σοκαριστικά, ακόμα καλύτερος.
Καλά. Ας δούμε πώς φέρονται.
Τελειώνει ο αγώνας, πας στον πάγο και λες "Μπράβο".
Κι αν χάσουμε;
Τότε, πας πιο γρήγορα και λες "Μπράβο. Θα τους νικήσετε την άλλη φορά".
Βγάζεις πολλές φωτογραφίες, πιο πολλές απ' όσες θα δεις,
παίρνεις το κουπόνι στάθμευσης. Αυτά.
-Μπορώ να φέρω σφυρίχτρα; -Αμάν.
ΟΙ ΜΙΚΡΟΙ ΠΡΩΤΑΘΛΗΤΕΣ ΑΛΛΑΖΟΝΤΑΣ ΤΟ ΠΑΙΧΝΙΔΙ
Γεια σου, πανέμορφε ναέ του αθλήματος.
Τρέχω!
Είμαι εντάξει. Άκρη.
Δεν έχω ξαναδεί τρόπαιο που να μην έχει σχήμα ζώου.
Ας το πάρουμε.
Λοιπόν, παιδιά. Το 'χουμε. Είμαστε έτοιμοι.
Μόνο ένα πράγμα.
Τι λέει; Είμαι ο Καμ.
Από δω ο Καμ Φάουλερ των Αναχάιμ Ντακς.
Έχουμε γνωρίσει άτομα της ομάδας.
Είναι πολύ καλοί. Κόλλα το, φίλε.
Ο Καμ είναι σήμερα εδώ επειδή η ομάδα
έχει ετοιμάσει κάτι για μας.
Εδώ λέει "Μόροου", επειδή έτσι με λένε, σε επαγγελματική φανέλα.
Ευχαριστώ πολύ!
-Ναι! -Ναι!
Τις φτιάξαμε για όλους σας. Καλή τύχη.
Ναι!
-Ναι! -Τι τέλειο!
-Έχω καλό προαίσθημα ότι θα νικήσουμε. -Ναι, σίγουρα.
Άσε που είναι από τον Καναδά.
Πόσο χάλια να είναι οι πιο ευγενικοί άνθρωποι του κόσμου;
Θα είναι σε φάση "Συγγνώμη που σε σκούντησα".
-Κόουτς Τι, τι διάολο; -Άλεξ Μόροου.
Βλέπω το μαλλί ακόμα είναι ωραίο.
Τι περίεργο. Γιατί είσαι ο προπονητής του Καναδά;
Όταν κλέψατε το όνομά μας πέρσι σ' εκείνον τον μη εγκεκριμένο αγώνα,
αντέδρασα με τρόπο που κρίθηκε ανάρμοστος.
Απ' ό,τι θυμάμαι, έριξες τους κάδους, βγήκες έξαλλος απ' το στάδιο
και ξερίζωσες ένα κουδούνι από τον τοίχο λέγοντας "Είναι δικό μου".
Μετά από εκείνον τον αγώνα, η ζωή μου άλλαξε.
Με απέκλεισαν από το χόκεϊ νέων στη Μινεσότα
και δεν μπορούσα να βρω άλλη δουλειά, κι έτσι κατέληξα στον Καναδά.
Κι όλα είναι λίγο διαφορετικά στον Καναδά.
Το μπέικον είναι λίγο πιο χοντρό.
Τα κέρματα είναι λίγο πιο λεπτά.
Και σκέφτεσαι "Θα το συνηθίσω", αλλά ξέρεις κάτι;
Δεν το συνηθίζεις.
Αναγκάστηκα να αφήσω τη ζωή μου στην Αμερική,
και τις δυο μαμάδες με τις οποίες τα είχα, οπότε ήρθα να σας πω.
Όταν κερδίσουμε σήμερα, θα έχω πάρει επιτέλους τη γλυκιά μου εκδίκηση.
Νιώθω άσχημα που θα το πω, επειδή φαίνεσαι ευάλωτος,
αλλά δεν ξέρω αν ο αγώνας θα έχει την έκβαση που πιστεύεις.
Λοιπόν, Πάπιες. Πάμε.
Εσένα θεωρώ υπεύθυνο για όλα.
Βλέπω το πρόσωπό σου κάθε φορά που κόβω το μπέικον μου με μαχαιροπίρουνο.
Δεν ξέρω τι να σου πω.
Όπως και να 'χει, κερδίσαμε τον αγώνα δίκαια.
Ας το παίζεις σκληρός, ξέρω ποιος πραγματικά είσαι.
Είσαι ένα παιδάκι και νομίζεις ότι είσαι καλός στο χόκεϊ,
αλλά χρειάστηκε να σε διώξω απ' την ομάδα μου.
Ώρα να πληρώσεις.
Είναι η τελευταία φορά φέτος το καλοκαίρι που βάζω όλη τη στολή,
και τότε μου 'ρχεται κατούρημα.
Έφαγες ένα κομμάτι από τα αποδυτήρια της ομάδας για να είναι μέσα σου;
Γιατί να το κάνω αυτό;
Όποιος δεν υπέγραψε ακόμα, πρέπει να το κάνει τώρα.
Εσένα κοιτάω, Σαμ.
Μπορώ να...
Ο κόουτς Τι, αυτός που μ' έκοψε, είναι ο προπονητής των αντιπάλων.
Μην ανησυχείς. Απλώς παίξε όπως πάντα.
Δεν θέλω να είναι εκεί να μου θυμίζει
ότι δεν άξιζα για την ομάδα του.
Ξέρεις κάτι; Εμένα με μπρίζωσε.
-Όλα καλά; Έτοιμος; -Ναι. Πάμε.
Παιδιά, έχω άσχημα νέα.
Θυμάστε που έτρεχα και γύρισα τον αστράγαλό μου;
-Μπα... -Όχι.
-Δεν μου λέει κάτι. -Το θέμα είναι...
Μόλις γύρισα απ' τον γιατρό. Στραμπούληξα τον αστράγαλό μου.
Δεν θα παίξω στις Θερινές Επιδείξεις. Συγγνώμη, παιδιά.
Σας απογοήτευσα. Ακριβώς πριν απ' τον μεγάλο αγώνα.
-Μην αγχώνεσαι, φίλε. -Περαστικά στον αστράγαλο.
Συγχαρητήρια για τη σεζόν, έπαιξες καλά.
Μη χειροκροτάτε.
Πού πήγε το "Δεν παίζουμε χωρίς εσένα";
"Βάλε κορτιζόνη"; Γιατί δεν το λέτε;
Τίποτα;
Ίσως να χαλαρώσεις; Όπως εγώ όταν τραυματίστηκα.
Όταν τραυματίστηκες, βάλαμε τα μπαστούνια στη μέση.
"Αν δεν παίξει, δεν παίζει κανείς".
Μπαστούνια στη μέση. Δώστε χέρια.
Καλώς.
-Γεια, Μόροου. -Για δες έναν μπαμπά.
-Τα κατάφερες. -Όντως.
Σε καμαρώνω.
Έκανα λάθος που είπα ότι δεν έχει σημασία αν κερδίσουμε ή χάσουμε.
Έχει μεγάλη σημασία.
Όντως. Άντε και με τη νίκη, εντάξει;
Ναι.
Πάμε, Πάπιες!
Είναι η τελευταία πρώτη περίοδος που παίζουμε μαζί φέτος.
Έχεις ξεφύγει. Σταμάτα πια.
Είναι η τελευταία φορά που με διατάζεις φέτος.
Όχι, δεν είναι. Άντε!
Οι κυνηγοί ταλέντων.
Από Τζούνιορ Άιλαντερς, Πανεπιστήμιο Μίσιγκαν
και Κινγκς.
Καλησπέρα σας.
Είμαι ο Ριτς Άιζεν, ζωντανά από τις Παγκόσμιες Θερινές Επιδείξεις Χόκεϊ.
Έπρεπε να το δω αυτό μέχρι το τέλος.
Οι Πάπιες φαίνονται δυνατές από νωρίς.
Ο Έβαν Μόροου δείχνει λίγο αφηρημένος.
Κυκλώστε τον δίσκο, παιδιά.
Ναι!
Ο Τζέις Κόουλ βάζει το πρώτο γκολ του αγώνα. Το σουτ του επανήλθε.
Ναι!
Ξυπνήστε. Συγκεντρωθείτε στο παιχνίδι.
Ήθελα τόσο πολύ να είμαι στον πάγκο, Μάρνι.
Κι οι δυο θα 'πρεπε να είμαστε εκεί, έτσι;
Ναι.
Μάλλον παίζουν πολύ καλά και χωρίς εμένα.
Πάντα πίστευα ότι ήμουν ο βασικός παίκτης στον πάγο.
Τι ρόλο έπαιζες;
Έδινα τον κωμικό τόνο.
Τζέις!
Όμορφη πάσα από τον Χάνσον-Μπατ στον Τζέις Κόουλ.
Ο Τζέις Κόουλ σκοράρει πάλι.
Φτάσαμε στο τέλος της πρώτης περιόδου. Προηγούνται οι Πάπιες.
Γεια. Είμαι ο Μπρετ Ρος.
-Από τη USA Hockey. -Την εθνική ομάδα;
Ναι. Μπορείς να με βοηθήσεις να βρω τον Τζέις Κόουλ;
-Εκεί πέρα είναι. -Ευχαριστώ.
Γεια, Τζέις. Είμαι ο Μπρετ Ρος, κυνηγός ταλέντων.
-Πολύ καλή η εμφάνισή σου. -Ευχαριστώ.
Ήθελα να προλάβω να σου μιλήσω,
γιατί νομίζω ότι θα υπάρξει μεγάλο ενδιαφέρον.
-Είμαι από την εθνική. -Ξέρω ποιος είστε.
Τότε ξέρεις ότι είμαστε οι καλύτεροι.
Αλλά σημαίνει επίσης ότι υπάρχει μεγάλη πίεση,
και ήθελα να δω αν μπορείς να ανταποκριθείς.
-Κατάλαβα. Νομίζετε ότι θα καταρρεύσω. -Δεν ξέρω αν θα το έθετα έτσι.
Ήμουν στις Επιδείξεις και πέρσι,
και ήθελα να δω πώς τα πας.
-Καλά είμαι. Ευχαριστώ για το ενδιαφέρον. -Ωραία. Καλό αγώνα.
-Τι τρέχει; -Κανείς κυνηγός δεν με προσέχει.
Παίζεις τέλεια. Άσε τους κυνηγούς ταλέντων.
Όλο το καλοκαίρι περίμενα τις Επιδείξεις.
Νόμιζα ότι θα με πήγαιναν στο επόμενο επίπεδο στο χόκεϊ,
αλλά τώρα που είμαι εδώ...
Δεν μπορώ να ξεχάσω όσα μου είπε ο κόουτς Κόουλ.
Ίσως είχε δίκιο. Ίσως έχω ταβάνι.
-Καρδούλα μου... -Όχι.
Οι αφίσες των παικτών στο δωμάτιό μου...
Το μόνο που ήθελα ήταν να γίνω σαν αυτούς, και δεν μπορώ.
Δεν πρόκειται να συμβεί και δεν θα γίνω ένας από τους ήρωές μου.
Έπαιζα χόκεϊ όλη μου τη ζωή και δεν σήμαινε τίποτα.
Όσο μακριά κι αν πας, πάντα αψηφάς τις πιθανότητες.
Μα ακόμα και αν ήταν ως εδώ που μπορείς να φτάσεις στο χόκεϊ,
σκέψου πόσα σου έχει χαρίσει ήδη.
Έχεις απίστευτες ικανότητες, έκανες πολύ καλούς φίλους,
πέρασες χρόνο μαζί μου.
Μη λες ότι ήταν για το τίποτα.
Σε έκανε αυτό που είσαι.
Μακάρι να μπορούσα να το πιστέψω.
Τι ωραία. Άλλη μια περίοδος που νιώθω εντελώς άχρηστος κι ότι δεν ανήκω πουθενά.
Τώρα ξέρω πώς νιώθει μια φορητή συσκευή DVD.
Να σου πω κάτι; Ίσως ξέρω πού ανήκεις.
Έλα μαζί μου.
Μόροου. Καλά δεν τα πάω; Μπαμπάς στο φουλ.
Βλέπεις; Νάτσος. Είναι όντως φαγητό;
Δεν ξέρω.
Θα κάτσω εδώ για τη δεύτερη περίοδο.
Μάλλον, θα πάω στη θέση μου. Μπαμπάς στο φουλ.
Θυμάστε τον Νικ. Του αρέσει η περιγραφή αγώνων.
Είπα να τον φέρω γιατί χτύπησε τον αστράγαλό του.
Δεν μπορεί να παίξει σήμερα
κι είπα να δει τη δουλειά σας για λίγο.
Ο γνωστός τραυματισμός. Δεν γινόταν να σου βάλουν λίγη κορτιζόνη;
Αυτό είπα κι εγώ.
Μην ανησυχείς γι' αυτό, γιατί πάντα ένιωθα
ότι η καλύτερη θέση για να βλέπεις είναι από εδώ.
Φέρε μια καρέκλα. Έλα.
Ο Τζέις Κόουλ παίρνει τον δίσκο κι έχει χώρο.
Σίγουρα θα... Τι; Όχι!
Αστόχησε.
-Τζέις. -Καλά είμαι.
Οι Πάπιες δεν μπορούν να κρατήσουν τον δίσκο. Ο Καναδάς πιέζει.
-Ο Καναδάς επιτέλους σκοράρει. -Εντάξει. Δεν πειράζει.
Άλλη μια ευκαιρία για τον Κόουλ, και πάλι αστοχεί.
Δεν είναι ο ίδιος Τζέις Κόουλ που είδαμε στην πρώτη περίοδο.
Ο Μόροου χάνει τον δίσκο.
Κι άλλο ένα γκολ για τον Καναδά.
Ο Έβαν Μόροου δείχνει έξω απ' τα νερά του.
Οι Πάπιες αρχίζουν να χάνουν τη φόρμα τους.
Γίνεται μάχη στα πλαϊνά και ο Καναδάς βγαίνει κερδισμένος.
Ασταμάτητη η δράση στη δεύτερη περίοδο.
Ο Καναδάς βρίσκει τα δίχτυα.
Και μ' αυτό το γκολ, παίρνει το προβάδισμα για πρώτη φορά απόψε.
Κόουτς.
Δεν θα γίνω από εκείνους τους μπαμπάδες. Ξέρεις τι κάνεις,
οπότε δεν θα σου πω ότι οι επιθετικοί τους
αφήνουν εκτεθειμένη την άμυνα. Μπείτε στην επιστροφή.
-Εντάξει. Ευχαριστώ που δεν μου το είπες. -Ωραία. Γυρνάω πίσω.
Ιπτάμενο V.
Η ομάδα του Καναδά με την κλασική κίνηση των Παπιών, Ιπτάμενο V.
Παθητικο-επιθετική κατάσταση.
Τέλος δεύτερης περιόδου. Τέσσερα-δύο, υπέρ του Καναδά.
Θεέ μου. Πιείτε.
Είναι η τελευταία φορά που παίζουμε τόσο χάλια στη δεύτερη περίοδο
που αποκλείεται να ανακάμψουμε στην τρίτη.
-Δεν είναι θέμα η μια περίοδος. -Άσ' το, μαμά. Το παιχνίδι τελείωσε.
Είσαι καλά; Έχεις πάλι θέμα με το σουτ;
Δεν ξέρω τι γίνεται. Μάλλον επέστρεψε.
Ίσως να ζητούσες βοήθεια απ' τον μπαμπά σου.
Θα πάω να...
-Γεια. -Γεια.
Ερχόμουν να σε βρω.
Αναρωτιόμουν αν έπρεπε να μπω.
Ναι, έλα, σίγουρα.
Δεν έχω νευριάσει. Θέλω να μάθω αν είσαι καλά.
Ξανάρθε το πρόβλημα.
Όχι.
Προσποιείσαι.
Όταν το είχες πραγματικά, η κίνησή σου ήταν εκτός ελέγχου.
Έπαιζες όπως να 'ναι. Ήμουν δίπλα σου.
Οι ώμοι σου ήταν σε τέλεια θέση,
ο δίσκος ήταν εκεί που έπρεπε.
Ναι. Έχει δίκιο.
-Για ποιο πράγμα; -Μπορώ να το κάνω.
Αλλά δεν ξέρω αν θα 'πρεπε.
Αν το πάω μέχρι τέλους, θα τους χάσω όλους.
Δεν θα είσαι μόνος.
-Μια φορά Πάπια, για πάντα Πάπια. -Ναι, θα είμαστε εκεί για σένα.
Ήμασταν φίλοι σου στην αποτυχία.
Θα είμαστε ακόμα φίλοι σου στην επιτυχία.
Ευχαριστώ, παιδιά. Είναι που δοκίμασα τι εστί φυσιολογικό,
και δεν ξέρω αν αξίζει να παρατήσω τη ζωή μου για το χόκεϊ.
Δεν αξίζει;
Όλη μου τη ζωή έβλεπα τους ήρωές μου να παίζουν χόκεϊ,
ελπίζοντας μια μέρα να γίνω σαν αυτούς,
αλλά δεν μπορώ. Έχω ταβάνι.
Είσαι ένας στο εκατομμύριο.
Και δεν θα σ' αφήσω να το χαραμίσεις.
Θα τα καταφέρεις.
Το ξέρω.
Θα τσατιστώ πολύ αν δεν προσπαθήσεις.
Στην επόμενη περίοδο, θα βγούμε και θα κάνω τα πάντα
για να φανεί η αξία σου στους κυνηγούς.
Για να δουν τι παίκτης είσαι πραγματικά.
Εντάξει. Πάμε.
Αλλά χρειάζομαι κάποιον στον πάγκο.
Πάμε. Ωραία.
Πάμε.
Πάπιες με το τρία. Ένα, δύο, τρία. Πάπιες!
Μου 'χει κολλήσει ένα τσόφλι.
Νικ, πρέπει να συνεχίσεις εσύ.
-Δεν μπορώ. -Πρέπει.
Ο Νικ Γκαντζ σε ζωντανή μετάδοση από τις Θερινές Επιδείξεις.
Οι Πάπιες είχαν άσχημη δεύτερη περίοδο,
αλλά φαίνονται έτοιμοι να ξεκινήσουν.
Με αρχηγό τον Τζέις Κόουλ, που φαίνεται ανανεωμένος.
-Βγήκαν και οι Καναδοί. -Το 'χεις, φίλε.
Κόουτς Τι. Πρόσεξα ότι αντέγραψες μια κίνησή μας στην τελευταία περίοδο.
Κανένα πρόβλημα. Αν θες προπονητική βοήθεια, ζήτα την.
-Δεν σας ανήκει το γράμμα V. -Ωραία. Πάμε!
Ναι!
Γκολ για τις Πάπιες. Είναι το τρίτο του Κόουλ. Χατ τρικ.
Χατ τρικ.
Τέσσερα-τρία στον πίνακα, κυρίες και κύριοι.
Άλλαξε η δυναμική στην τρίτη περίοδο.
Μην ξεγράψετε ακόμα τις Πάπιες.
Ναι!
Ο Τζέις Κόουλ με δυνατή βολή ισοφαρίζει το παιχνίδι στο 4-4.
Τι γνώμη έχετε; Σωστά, δεν μπορείτε να μιλήσετε.
Έλα!
Τάιμ άουτ.
Ο κόουτς Τι δεν φαίνεται πολύ χαρούμενος.
-Οι Καναδοί παίρνουν τάιμ άουτ. -Ελάτε. Μαζευτείτε.
Ακούστε. Αρκετά.
Κάποιος πρέπει να τον βγάλει έξω. Κατανοητό;
Δεν γυρίζω στο Γουίνιπεγκ.
Το Γουίνιπεγκ έχει έντονη πολιτιστική σκηνή.
Με το παιχνίδι ισόπαλο στο 4-4, δεν υπάρχει περιθώριο λάθους για κανέναν.
-Ο Τζέις Κόουλ στην επίθεση. -Πάμε.
Έκανε φάουλ!
Είναι κλεψιά!
-Ναι! -Έλα τώρα. Καθαρό χουκ ήταν.
Ο Τζέις Κόουλ προσπαθεί να μείνει ψύχραιμος
για να πάει στο πέναλτι που ίσως κρίνει τον αγώνα.
Ελάτε. Μαζευτείτε.
Το 'χεις.
Εσύ το 'χεις. Εσύ θα κάνεις το σουτ.
Τι είναι αυτά που λες; Όχι, δεν μπορώ.
Ναι, μπορείς. Κοίτα, χέσε το ταβάνι σου, φίλε.
Ρίξε το σουτ.
Όχι.
Να σου πω. Πήγαινε.
Κέρδισέ το.
Τον αντικαθιστά ο Έβαν Μόροου.
Ναι! Ο Μόροου με πέναλτι!
Νίκη για τις Πάπιες!
Όχι.
Ναι!
Μπράβο, Έβαν!
Ναι!
Οι Θερινές Επιδείξεις φτάνουν στο τέλος για άλλη μια φορά.
Κάνει κρύο στον πάγο, αλλά έχει ζέστη στην καρδιά μου, και φλόγα στο πλήθος.
Ευχαριστώ που με ακούσατε. Είμαι ο Νικ Γκαντζ.
Έσωσες την κατάσταση, Νικ. Έχεις μια σπουδαία καριέρα μπροστά σου.
Ευχαριστώ. Πρέπει να κάνω την ανάλυση.
Ήταν ωραία κίνηση. Χαίρομαι που ξαναβλέπω τον παλιό Έβαν.
Ναι. Ευχαριστώ.
Γεια. Η Σόφι δεν είσαι; Σκέφτηκες ποτέ να παίξεις στο κολέγιο;
Όλη μου τη ζωή.
-Γεια. -Γεια. Ο Τζέις είναι εκεί κάτω.
-Όχι. Είσαι ο Έβαν Μόροου, σωστά; -Ναι.
Ο κόουτς Κόουλ μου είπε για σένα. Ότι έχεις προοπτικές.
Είμαι από μια μικρή σχολή, αν ενδιαφέρεσαι.
-Ενδιαφέρομαι. -Ορίστε η κάρτα μου.
-Θα τα πούμε. -Ευχαριστώ.
-Σας ευχαριστώ. -Χαρά μου.
-Θα μου λείψεις πολύ. -Κι εμένα θα μου λείψεις.
Δεν έχω πολλούς φίλους στην Αλάσκα, οπότε έλα να με δεις.
Οπωσδήποτε.
Είναι πολύ εύκολο. Είναι μόνο 11 ώρες πτήση.
Μόνο μια στάση στο Τζούνο.
Παίρνεις το βραδινό λεωφορείο. Πας στον Μπομπ που έχει υδροπλάνο.
Όταν μαζέψει αρκετούς επιβάτες και βγαίνει η παλίρροια, σε πετάει.
Όταν προσγειωθείς, ειδοποίησέ με. Όχι στο τηλέφωνο. Απλά φώναξε δυνατά.
-Δεν έχει σήμα εκεί πάνω. -Ωραία.
-Τα μάθατε; -Τι;
Έξι κολέγια με θέλουν.
Είναι η τελευταία φορά που σε ακούω να καυχιέσαι.
Κι αν είναι η πρώτη φορά που ακούς τι είμαστε οι δυο μας;
-Τι; -Αδέρφια για πάντα.
-Έλα, φίλε, αγκαλιά. -Θεέ μου! Καλά.
Κι εσύ, πραγματικέ αδερφέ.
Απίστευτο. Με ξεμπρόστιασες που προσποιούμουν για το σουτ.
-Ναι. Δεν νιώθω άσχημα γι' αυτό. -Ούτε κι εγώ.
Ευχαριστώ.
Με καταλαβαίνεις με έναν τρόπο που κανείς άλλος δεν με καταλαβαίνει.
Θα μου λείψεις.
Έλα. Εσύ είσαι αυτός που γυρνάει σπίτι με το τροχόσπιτο μαζί της.
Τι γίνεται τώρα; Θα κλείσουμε το καλοκαίρι σ' ένα κουτί;
Όχι, λέω να μην το βάλω αυτό σε κουτί.
Σου έφτιαξα κάτι.
-Τι; -Ναι.
Είναι βραχιόλι φιλίας. Το έφτιαξα την ώρα της χειροτεχνίας.
Για δες.
Δεν καταγράφει τους παλμούς της καρδιάς.
Νομίζω ότι το κάνει.
Ευχαριστώ. Το λατρεύω.
Αυτό ήταν;
Όχι ακριβώς.
Έχεις το κινητό μου;
Ποτέ δεν έκανα έτσι στο τέλος της κατασκήνωσης.
Παιδιά, τα λεωφορεία ξεκινούν.
Έχω ακόμα περίπου 60 αζήτητα μπουκάλια νερού εδώ.
Μη διστάσετε, πείτε ψέματα και πάρτε ένα.
-Αντίο, παιδιά. -Αντίο.
Γεια.
Θα μου δίνεις ακόμα χώρο όταν γυρίσουμε σπίτι;
Όχι, τελειώνει. Θα είμαι όλη την ώρα από πάνω σου.
-Αμάν. -Πλάκα κάνω. Ή μήπως όχι;
Πολύ αστείο. Γελάσαμε.
Αποκλείεται αυτό το πράγμα να φτάσει στη Μινεσότα.
Αποκλείεται.
-Έλα, πάμε. Πώς τα πας; -Καλά.
-Ναι; -Μπαμπά, σταμάτα.
Μάγια, τι έκανες τη φανέλα που έβαζες τους πάντες να υπογράψουν;
Δεν ήταν φανέλα και είναι ακριβώς εκεί που πρέπει.
Ευχαριστούμε για το ΕΠΙΚΟ καλοκαίρι!
Απόδοση διαλόγων: Σταυρούλα Σοκόλη